కుల్‌దీప్ కుమార్

కుల్‌దీప్ కుమార్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు కొండ్లి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
కుల్‌దీప్ కుమార్ 2012లో ఆమ్ ఆద్మీ పార్టీ ద్వారా రాజకీయాల్లోకి వచ్చి 2017లో ఢిల్లీ మున్సిపల్ కార్పొరేషన్‌కు కార్పొరేటర్‌గా ఎన్నికై తూర్పు ఢిల్లీ మున్సిపల్ కార్పొరేషన్‌లో ప్రతిపక్ష నాయకుడిగా, ఆప్ ఢిల్లీ యూనిట్ ఉపాధ్యక్షుడిగా వివిధ హోదాల్లో పని చేసి 2020 ఢిల్లీ శాసనసభ ఎన్నికలలో కొండ్లి శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రాజ్ కుమార్ పై 17,907 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2024లో జరిగిన లోక్‌సభ ఎన్నికలలో ఈస్ట్ ఢిల్లీ లోక్‌సభ నియోజకవర్గం ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి హర్ష్ మల్హోత్రా చేతిలో 93,663 ఓట్ల తేడాతో ఓడిపోయాడు.

కుల్‌దీప్ కుమార్ 2025 ఢిల్లీ శాసనసభ ఎన్నికలలో కొండ్లి శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ప్రియాంక గౌతమ్ పై 6293 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2020 ఢిల్లీ శాసనసభ్యులు
వర్గం:2025 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు